Android M համակարգում հայտնվել է Now on Tap գործառույթը, որը հանդիսանում է Google Now-ի բաղկացուցիչ մասերից մեկը: Եթե հավելված մշակողը Google-ի ինդեկսացիայի համար բացի իր տվյալները, ապա Now on Tap-ի միջոցով օգտատերը կարող է ստանալ լրացուցիչ տվյալներ: Օրինակ, եթե երկու օգտատերեր մեսենջերով խոսում են ինչ-որ կինո դիտելու մասին, ապա Home կոճակը երկար սեղմելու դեպքում հնարավոր կլինի ստանալ այդ ֆիլմի մասին լրացուցիչ տվյալներ, դիտել թրեյլերը և այլն: